CELEX: 32005L0087
Language: sl
Date: 2005-12-05 00:00:00
Title: Direktiva Komisije 2005/87/ES z dne  5. decembra 2005  o spremembi Priloge I k Direktivi 2002/32/ES Evropskega parlamenta in Sveta o nezaželenih snoveh v živalski krmi glede svinca, fluora in kadmija   (Besedilo velja za EGP)

6.12.2005   
            
            
               SL
            
            
               Uradni list Evropske unije
            
            
               L 318/19
            
         DIREKTIVA KOMISIJE 2005/87/ES
   z dne 5. decembra 2005
   o spremembi Priloge I k Direktivi 2002/32/ES Evropskega parlamenta in Sveta o nezaželenih snoveh v živalski krmi glede svinca, fluora in kadmija
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 2002/32/ES Evropskega parlamenta in Sveta z dne 7. maja 2002 o nezaželenih snoveh v živalski krmi (1) in zlasti člena 8(1) Direktive,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (2) in zlasti tretjega stavka člena 13(2) Uredbe,
   ob upoštevanju naslednjega:
   
               (1)
            
            
               Direktiva 2002/32/ES prepoveduje rabo proizvodov, namenjenih za živalsko krmo, katerih vrednosti nezaželenih snovi presegajo najvišje mejne vrednosti iz Priloge I.
            
         
               (2)
            
            
               Pri sprejetju Direktive 2002/32/ES je Komisija navedla, da bodo določbe iz Priloge I k navedeni direktivi pregledane na podlagi najnovejše znanstvene ocene tveganja in ob upoštevanju prepovedi redčenja kontaminiranih proizvodov, ki so namenjeni za živalsko krmo in ne izpolnjujejo zahtev.
            
         
               (3)
            
            
               Znanstveni odbor za onesnaževalce v prehranjevalni verigi Evropske agencije za varnost hrane (EFSA) je 2. junija 2004 na zahtevo Komisije sprejel mnenje o svincu kot nezaželeni snovi v živalski krmi.
            
         
               (4)
            
            
               Kontaminacija hrane s svincem je škodljiva za javno zdravje. Svinec se v določeni meri nabira v vlaknih ledvic in jeter, mišična vlakna vsebujejo zelo majhne količine ostankov svinca, prenos v mleko pa je omejen. Zato hrana živalskega izvora ni glavni vir izpostavljenosti ljudi svincu.
            
         
               (5)
            
            
               Govedo in ovce sta živalski vrsti, ki se zdita najbolj dovzetni za akutno strupenost svinca. Poročila navajajo posamezne zastrupitve, ki so bile posledica zaužitja posamičnih krmil z onesnaženih območij ali naključnega zaužitja virov svinca. Kljub temu vrednosti v posamičnih komercialnih krmilih v Evropski uniji ne povzročajo kliničnih znakov strupenosti.
            
         
               (6)
            
            
               Obstoječi pravni predpisi glede svinca v proizvodih, namenjenih za živalsko krmo, so v splošnem primerni, da se zagotovi, da ti proizvodi niso nevarni za zdravje ljudi in živali ali škodljivo vplivajo na živinorejo.
            
         
               (7)
            
            
               Govedo in ovce se zdita najbolj dovzetni živalski vrsti in zelena krma je ena glavnih sestavin njunega dnevnega obroka. Pomembno je ponovno preučiti možnost nadaljnjega zmanjšanja najvišjih mejnih vrednosti svinca v zeleni krmi.
            
         
               (8)
            
            
               Nadalje je primerno določiti najvišje mejne vrednosti svinca za dodatke, ki spadajo v funkcionalno skupino elementov v sledovih, vezalcev in sredstev proti strjevanju, in za premikse. Najvišja mejna vrednost, določena za premikse, upošteva dodatke z najvišjimi vrednostmi svinca in ne dovzetnosti različnih živalskih vrst za svinec. Zaradi varstva zdravja živali in ljudi mora proizvajalec premiksov zagotoviti, da so, poleg skladnosti z najvišjimi mejnimi vrednostmi za premikse, navodila za uporabo premiksa v skladu z najvišjimi mejnimi vrednostmi za dopolnilne in popolne krmne mešanice.
            
         
               (9)
            
            
               Znanstveni odbor za onesnaževalce v prehranjevalni verigi Evropske agencije za varnost hrane (EFSA) je 22. septembra 2004 na zahtevo Komisije sprejel mnenje o fluoru kot nezaželeni snovi v živalski krmi.
            
         
               (10)
            
            
               Fluor se nabira zlasti v kalcificiranih tkivih. Nasprotno pa je prenos v užitna tkiva, vključno z mlekom in jajci, omejen. Zato koncentracije fluora v hrani živalskega izvora le omejeno prispevajo k izpostavljenosti ljudi.
            
         
               (11)
            
            
               Na splošno so v Evropski uniji vrednosti fluora na travnikih, pašnikih in v krmnih mešanicah nizke, zato je izpostavljenost živali fluoru na splošno pod vrednostjo, ki ima škodljive posledice. Kljub temu se na nekaterih posebnih zemljepisnih območjih in priložnostno v bližini industrijskih con z visokimi emisijami fluora prekomerna izpostavljenost fluoru povezuje z anomalijami zob in kosti.
            
         
               (12)
            
            
               Obstoječi pravni predpisi glede fluora v proizvodih, namenjenih za živalsko krmo, so primerni za zagotovitev, da ti proizvodi niso nevarni za zdravje ljudi in živali ali škodljivo vplivajo na živinorejo.
            
         
               (13)
            
            
               Postopek ekstrakcije, ki se uporablja, močno vpliva na rezultat analize, zato je postopek ekstrakcije primerno določiti. Uporabljajo se lahko enakovredni postopki z dokazano enako učinkovitostjo ekstrakcije.
            
         
               (14)
            
            
               Vrednosti fluora v morskih rakih, kot je morski kril, je treba spremeniti, da bi upoštevali nove predelovalne tehnike za izboljšanje prehranske kakovosti in zmanjšanje izgube biomase, katerih posledica so tudi višje vrednosti fluora v končnem proizvodu.
            
         
               (15)
            
            
               Direktiva Komisije 84/547/EGS z dne 26. oktobra 1984 o spremembi prilog k Direktivi Sveta 70/524/EGS o dodatkih v krmi (3) določa najvišjo mejno vrednost za fluor v vermikulitu (E 561). Področje uporabe Direktive 2002/32/ES predvideva možnost določitve najvišjih mejnih vrednosti nezaželenih snovi v krmnih dodatkih, pravila o nezaželenih snoveh pa se zaradi večje jasnosti zberejo v enotno besedilo.
            
         
               (16)
            
            
               Znanstveni odbor za onesnaževalce v prehranjevalni verigi Evropske agencije za varnost hrane (EFSA) je 2. junija 2004 na zahtevo Komisije sprejel mnenje o kadmiju kot nezaželeni snovi v živalski krmi.
            
         
               (17)
            
            
               Kontaminacija hrane s kadmijem je škodljiva za javno zdravje. Nabiranje kadmija v živalskem tkivu je funkcija koncentracije v prehrani in trajanja izpostavljenosti. Kratka življenjska doba živali, kot so prašiči za pitanje in perutnina, zmanjšuje tveganje nezaželenih koncentracij kadmija v užitnih tkivih pri teh živalih. Prežvekovalci in konji pa so lahko izpostavljeni kadmiju na pašnikih med celotno življenjsko dobo. V nekaterih regijah lahko zaradi tega pride do nezaželenega nabiranja kadmija, zlasti v ledvicah.
            
         
               (18)
            
            
               Kadmij je strupen za vse živalske vrste. Pri večini domačih živalskih vrst, vključno s prašiči, ki veljajo za najdovzetnejšo vrsto, se celota kliničnih simptomov ponavadi ne pojavi, če so koncentracije kadmija v hrani pod 5 mg/kg krme.
            
         
               (19)
            
            
               Obstoječi pravni predpisi glede kadmija v proizvodih, namenjenih za živalsko krmo, so primerni za zagotovitev, da ti proizvodi niso nevarni za zdravje ljudi in živali ali škodljivo vplivajo na živinorejo.
            
         
               (20)
            
            
               Za hrano za hišne živali in posamična krmila mineralnega izvora, razen fosfatov, še ni bila določena najvišja mejna vrednost. Primerno je določiti najvišjo mejno vrednost za te proizvode, namenjene za živalsko krmo. Primerno je spremeniti trenutno najvišjo mejno vrednost kadmija v ribji krmi, da bi upoštevali nedavni razvoj pri sestavi ribje krme z večjimi deleži ribjega olja in ribje moke. Nadalje je primerno določiti najvišje mejne vrednosti kadmija za dodatke, ki spadajo v funkcionalno skupino elementov v sledovih, vezalcev in sredstev proti strjevanju, in za premikse. Najvišja mejna vrednost, določena za premikse, upošteva dodatke z najvišjimi vrednostmi kadmija in ne dovzetnosti različnih živalskih vrst na kadmij. Kot določa člen 16 Uredbe (ES) št. 1831/2003, mora proizvajalec premiksov zaradi varstva zdravja živali in ljudi zagotoviti, da so, poleg skladnosti z najvišjimi mejnimi vrednostmi za premikse, navodila za uporabo premiksa v skladu z najvišjimi mejnimi vrednostmi za dopolnilne in popolne krmne mešanice.
            
         
               (21)
            
            
               Direktivi 2002/32/ES in 84/547/EGS je zato treba ustrezno spremeniti.
            
         
               (22)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 2002/32/ES se spremeni v skladu s Prilogo k tej direktivi.
   Člen 2
   Brez poseganja v druge pogoje za izdajo dovoljenj za dodatek vermikulit, ki pripada skupini vezalcev, sredstev proti strjevanju in koagulantov, določene v Direktivi 70/524/EGS, je najvišja mejna vrednost vsebnosti fluora tista, določena v Prilogi k tej direktivi.
   Člen 3
   1.   Države članice sprejmejo zakone in predpise, potrebne za uskladitev s to direktivo, najpozneje dvanajst mesecev po začetku veljavnosti Direktive. Države članice takoj sporočijo Komisiji besedila predpisov ter tabelo ujemanja med predpisi in to direktivo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   2.   Države članice predložijo Komisiji besedila temeljnih predpisov nacionalne zakonodaje, sprejete na področju, ki ga ureja ta direktiva.
   Člen 4
   Ta direktiva začne veljati dvajseti dan po objavi v Uradnem listu Evropske unije.
   Člen 5
   Ta direktiva je naslovljena na države članice.
   
      V Bruslju, 5. decembra 2005
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 140, 30.5.2002, str. 10. Direktiva, kakor je bila nazadnje spremenjena z Direktivo Komisije 2005/8/ES (UL L 27, 29.1.2005, str. 44).
   
      (2)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (3)  UL L 297, 15.11.1984, str. 40.
   
      PRILOGA
      Priloga I k Direktivi 2002/32/ES se spremeni:
      
                  1.
               
               
                  Vrstica 2, svinec, se nadomesti z naslednjim besedilom:
                  
                              Nezaželene snovi
                           
                           
                              Proizvodi, namenjeni za živalsko krmo
                           
                           
                              Najvišja vsebnost v mg/kg (ppm) glede na krmo z 12 % vsebnostjo vlage
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „2.
                                       
                                       
                                          Svinec (1)
                                          
                                       
                                    
                           
                              Posamična krmila, razen:
                           
                           
                              10
                           
                        
                              – zelene krme (2)
                              
                           
                           
                              30 (3)
                              
                           
                        
                              – fosfatov in apnenčastih morskih alg
                           
                           
                              15
                           
                        
                              – kalcijevega karbonata
                           
                           
                              20
                           
                        
                              – kvasa
                           
                           
                              5
                           
                        
                              Dodatki, ki spadajo v funkcionalno skupino spojin elementov v sledovih, razen:
                           
                           
                              100
                           
                        
                              – cinkovega oksida
                           
                           
                              400 (3)
                              
                           
                        
                              – manganovega oksida, železovega karbonata, bakrovega karbonata
                           
                           
                              200 (3)
                              
                           
                        
                              Dodatki, ki spadajo v funkcionalno skupino vezalcev in sredstev proti strjevanju, razen:
                           
                           
                              30 (3)
                              
                           
                        
                              – klinoptilolita vulkanskega izvora
                           
                           
                              60 (3)
                              
                           
                        
                              Premiksi
                           
                           
                              200 (3)
                              
                           
                        
                              Dopolnilne krmne mešanice, z izjemo:
                           
                           
                              10
                           
                        
                              – mineralnih krmnih mešanic
                           
                           
                              15
                           
                        
                              Popolne krmne mešanice
                           
                           
                              5
                           
                        
            
                  2.
               
               
                  Vrstica 3, fluor, se nadomesti z naslednjim besedilom:
                  
                              Nezaželene snovi
                           
                           
                              Proizvodi, namenjeni za živalsko krmo
                           
                           
                              Najvišja vsebnost v mg/kg (ppm) glede na krmo z 12 % vsebnostjo vlage
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „3.
                                       
                                       
                                          Fluor (4)
                                          
                                       
                                    
                           
                              Posamična krmila, razen:
                           
                           
                              150
                           
                        
                              – krme živalskega izvora, razen morskih rakov, kot je morski kril
                           
                           
                              500
                           
                        
                              – morskih rakov, kot je morski kril
                           
                           
                              3 000
                           
                        
                              – fosfatov
                           
                           
                              2 000
                           
                        
                              – kalcijevega karbonata
                           
                           
                              350
                           
                        
                              – magnezijevega oksida
                           
                           
                              600
                           
                        
                              – apnenčastih morskih alg
                           
                           
                              1 000
                           
                        
                              Vermikulit (E 561)
                           
                           
                              3 000 (5)
                              
                           
                        
                              Dopolnilne krmne mešanice:
                           
                           
                               
                           
                        
                              – ki vsebujejo ≤ 4 % fosforja
                           
                           
                              500
                           
                        
                              – ki vsebujejo > 4 % fosforja
                           
                           
                              125 na 1 % fosforja
                           
                        
                              Popolne krmne mešanice, razen:
                           
                           
                              150
                           
                        
                              – popolnih krmnih mešanic za govedo, ovce in koze
                           
                           
                               
                           
                        
                              – – v laktaciji
                           
                           
                              30
                           
                        
                              – – drugo
                           
                           
                              50
                           
                        
                              – popolnih krmnih mešanic za prašiče
                           
                           
                              100
                           
                        
                              – popolnih krmnih mešanic za perutnino
                           
                           
                              350
                           
                        
                              – popolnih krmnih mešanic za piščance
                           
                           
                              250
                           
                        
            
                  3.
               
               
                  Vrstica 6, kadmij, se nadomesti z naslednjim besedilom:
                  
                              Nezaželene snovi
                           
                           
                              Proizvodi, namenjeni za živalsko krmo
                           
                           
                              Najvišja vsebnost v mg/kg (ppm) glede na krmo z 12 % vsebnostjo vlage
                           
                        
                              (1)
                           
                           
                              (2)
                           
                           
                              (3)
                           
                        
                              
                                          „6.
                                       
                                       
                                          Kadmij (4)
                                          
                                       
                                    
                           
                              Posamična krmila rastlinskega izvora
                           
                           
                              1
                           
                        
                              Posamična krmila živalskega izvora
                           
                           
                              2
                           
                        
                              Posamična krmila mineralnega izvora, razen:
                           
                           
                              2
                           
                        
                              – fosfatov
                           
                           
                              10
                           
                        
                              Dodatki, ki spadajo v funkcionalno skupino spojin elementov v sledovih, razen:
                           
                           
                              10
                           
                        
                              – bakrovega oksida, manganovega oksida, cinkovega oksida in manganovega sulfata monohidrata
                           
                           
                              30 (7)
                              
                           
                        
                              Dodatki, ki spadajo v funkcionalno skupino vezalcev in sredstev proti strjevanju
                           
                           
                              2
                           
                        
                              Premiksi
                           
                           
                              15 (7)
                              
                           
                        
                              Mineralne krmne mešanice.
                           
                           
                               
                           
                        
                              – ki vsebujejo < 7 % fosforja
                           
                           
                              5
                           
                        
                              – ki vsebujejo ≥ 7 % fosforja
                           
                           
                              0,75 na 1 % fosforja, vendar največ 7,5
                           
                        
                              Dopolnilne krmne mešanice za hišne živali
                           
                           
                              2
                           
                        
                              Druge dopolnilne krmne mešanice
                           
                           
                              0,5
                           
                        
                              Popolne krmne mešanice za govedo, ovce in koze ter krma za ribe, razen:
                           
                           
                              1
                           
                        
                              – popolnih krmnih mešanic za hišne živali
                           
                           
                              2
                           
                        
                              – popolnih krmnih mešanic za teleta, jagnjeta in kozličke in drugih popolnih krmnih mešanic
                           
                           
                              0,5
                           
                        
            
         (1)  Najvišje mejne vrednosti se nanašajo na analitično določitev svinca, pri čemer se ekstrakcija izvaja v dušikovi kislini (5 % masni delež) 30 minut pri vrelišču. Uporabijo se lahko enakovredni postopki ekstrakcije, če se lahko dokaže, da ima uporabljeni postopek ekstrakcije enakovredni učinek ekstrakcije.
      
         (2)  Zelena krma vključuje proizvode, namenjene za živalsko krmo, kot so seno, silaža, sveža trava itn.
      
         (3)  Vrednosti se pregledajo do 31. decembra 2007 z namenom znižanja najvišjih mejnih vrednosti.“
      
         (4)  Najvišje mejne vrednosti se nanašajo na analitično določitev fluora, pri čemer se ekstrakcija izvaja s klorovodikovo kislino 1 N 20 minut pri sobni temperaturi. Uporabijo se lahko enakovredni postopki ekstrakcije, če se lahko dokaže, da ima uporabljeni postopek ekstrakcije enakovredni učinek ekstrakcije.
      
         (5)  Vrednosti se pregledajo do 31. decembra 2007 z namenom znižanja najvišjih mejnih vrednosti.“
      
         (6)  Najvišje mejne vrednosti se nanašajo na analitično določitev kadmija, pri čemer se ekstrakcija izvaja v dušikovi kislini (5 % masni delež) 30 minut pri vrelišču. Uporabijo se lahko enakovredni postopki ekstrakcije, če se lahko dokaže, da ima uporabljeni postopek ekstrakcije enakovredni učinek ekstrakcije.
      
         (7)  Vrednosti se pregledajo do 31. decembra 2007 z namenom znižanja najvišjih mejnih vrednosti.“